EM i curling 2009

**Curling-EM 2009** for herre- og kvinnelag var det 35. EM i curling. Mesterskapet ble arrangert av European Curling Federation og ble avviklet i Aberdeen i Skottland i perioden 5.&ndash;12. desember 2009. 30 herre- og 21 kvinnelag deltok i mesterskapet.

Mennenes EM-tittel ble for sjette gang vunnet av Sverige, som med Niklas Edin i spissen beseiret Sveits med 6-5 etter en ekstraomgang. Bronsemedaljene gikk til Norge, med forsvarende EM-sølvvinner Thomas Ulsrud som skip. 

Kvinnenes mesterskap ble vunnet av Tysklands lag med Andrea Schöpp som skip, som i finalen slo Mirjam Otts forsvarende europamestre fra Sveits med 7-5. Seieren var Tysklands 8. triumf ved EM for kvinner, og det var Andrea Schöpps 7. EM-tittel totalt. Hun hadde tidligere vunnet i 1986, 1987, 1989, 1991, 1995 og 1998. Danmark, representert med Angelina Jensens lag, endte på tredjeplassen etter å ha tapt til Tyskland i semifinalen, og Danmark vant dermed bronsemedaljer for tredje EM på rad.

## Menn

Mesterskapet var delt i en A- og en B-turnering. I A-turneringen spilte 10 lag om europamesterskapet. Laget som sluttet som nr. 9 og 10 i A-turneringen rykket ned i B-gruppen, mens de to beste lagene fra B-EM rykket opp i A-gruppen. A-turneringen ble spilt i Linx Arena, mens B-turneringen ble avviklet i Curl Aberdeen.

Utover EM-tittelen spilte lagene om syv ledige plasser til VM i 2010. De seks best plasserte lagene i A-EM (bortsett fra Italia) ble direkte kvalifisert til VM, mens nr. 7 (bortsett fra Italia) i A-EM spilte best av tre kamper mot vinneren av B-EM om den siste VM-plassen. Italia var automatisk kvalifisert til VM som vertsland.

### A-EM

#### Grunnspill

#### Sluttspill

#### Resultatliste

### B-EM

20  påmeldte lag var delt i to grupper med ti lag i hver. I hver gruppe spilte lagene en enkeltturnering alle-mot-alle, og de to beste lagene fra hver gruppe gikk videre til sluttspillet, som ble avviklet som et Page playoff. Vinneren og nr. 2 ved B-EM rykket opp i A-gruppen, og vinneren fikk også muligheten til å kvalifisere seg til VM 2010 i en dyst i best av tre kamper mot A-EMs nr. 7 (når Italia ikke regnes med).

Nr. 3 til 14 i B-gruppen kvalifiserte seg direkte til B-EM. Lagene som sluttet som nr. 15 eller dårligere i B-EM (de lagene som sluttet som nr. 8 eller dårligere i de to gruppene), rykket ned til det nyinnførte C-EM, som fra 2010 fungerer som kvalifisering til B-EM, der to lag kvalifiserer seg til B-EM 2010.

#### Gruppe B1

#### Gruppe B2

#### Sluttspill

#### Resultatliste

### VM-kvalifisering

Sverige, Sveits, Norge, Frankrike, Tyskland og Skottland) kvalifiserte seg direkte til VM 2010, mens Italia som vertsland allerede var kvalifisert. Den siste europeiske VM-plassen gikk til Danmark, som spilte mot vinneren av B-EM, Nederland. Kampen ble vunnet av Danmark med 2-0 i kamper.

## Kvinner

Mesterskapet var delt i en A- og en B-turnering. I A-turneringen spilte 10 lag om europamesterskapet. Lagene som sluttet som nr. 9 og 10 i A-turneringen, rykket ned i B-gruppen, mens de to beste lagene fra B-EM rykket opp i A-gruppen. A-turneringen ble spilt i Linx Arena, mens B-turneringen ble avviklet i Curl Aberdeen.

Lagene spilte om åtte ledige plasser til VM i 2010. De syv best plasserte lagene i A-EM kvalifiserte seg direkte til VM, mens nr. 8  spilte best av tre kamper mot vinneren av B-EM om den siste VM-plassen.

EM-tittelen ble vunnet av Tyskland med Andrea Schöpp som skip. I finalen ble Mirjam Otts forsvarende europamestre fra Sveits beseiret med 7-5. Seieren var Tysklands 8. triumf i curling-EM for kvinner, og det var Andrea Schöpps 7. EM-tittel totalt. Bronsen gikk til Danmark representert med Angelina Jensens lag. Norge endte på 7.-plass og kvalifiserte seg dermed til Curling-VM 2010 for damer.

### A-EM
#### Grunnspill

#### Sluttspill

#### Resultatliste

### B-EM

Elleve lag var delt inn i to grupper med fem og seks lag. I hver gruppe spilte lagene en enkeltturnering alle-mot-alle, og de to beste lagene fra hver gruppe gikk videre til sluttspillet, som ble  avviklet som et Page playoff. Vinneren og nr. 2 ved B-EM rykket opp i A-gruppen, og vinneren fikk også muligheten til å  kvalifisere sig til VM 2010 i et oppgjør best av tre kamper mot A-EMs nr. 8.

Nr. 3 til 8 i B-gruppen kvalifiserte seg direkte til B-EM. Lagene som sluttet som nr. 9 eller dårligere i B-EM (de lagene som ble nr. 5 eller dårligere i de to gruppene), rykket ned i det nyinnførte C-EM, som fra 2010 fungerer som kvalifisering til B-EM, der to kvalifiserer seg til B-EM 2010.

#### Gruppe B1

#### Gruppe B2

#### Sluttspill

#### Resultatliste

### VM-kvalifisering

De syv beste lagene fra A-EM (Sveits, Danmark, Tyskland, Russland, Sverige, Skottland og Norge) kvalifiserte seg direkte til VM 2010. Den siste europeiske VM-plassen gikk til vinneren av en dyst best av tre kamper mellom A-EMs nr. 8, Finland, og vinneren av B-EM, Latvia. Denne kampen ble vunnet av Latvia med 2-0 i kamper, som dermed kvalifiserte seg til VM for første gang.

## Referanser


## Eksterne lenker
* EM i curling 2009 (offisiell hjemmeside) 
* WCF Results & Statistics - Le Gruyère European Curling Championships 2009 - Men 
* WCF Results & Statistics - Le Gruyère European Curling Championships 2009 - Women